Този филм трябва да накара децата да бъдат отговорни на пътя
Източник: Plovdiv24.bg 08:48 / 16.02.2016 Отпечатай Изпрати
Филм, изготвен от служителите на пловдивската "Пътна полиция", ще учи децата на отговорно поведение на пътя, предаде репортер на Plovdiv24.bg.
Кадрите показват нагледно защо високата скорост, отнетото предимсто, неправилното изпреварване, алкохолът и упойващите вещества, самонадеяността и максимата "Това на мен не може да се случи" са жестоки убийци.
"Игра ли е? Искаме ли близките ни да чакат да се завърнем от безвремието, не е ли по-добре да сме щастливи? Утре нямаме право на поправителен изпит. Сподели своята отговорност, запази живот", са само част от слайдовете, над които учениците са провокирани да се замислят.
Филмът е част от кампанията за безопасно поведение на пътя, подета от Окръжна прокуратура-Пловдив, ОД на МВР-Пловдив и Регионалния инспекторат на образованието.
Първата лекция се проведе вчера пред ученици от 11 клас на Езикова гимназия "Пловдив". Акцията ще обхване всички ученици от всички училища в Пловдив и областта.
на 16.02.2016 г.
Каквито и филми да показвате, докато няма контрол и не се почне да се прилага закона няма как да се промени. От поне 3 години не съм виждал КАТ в града. Всекидневно съм свидетел на многобройни нарушения. Камери има вече на по-големите кръстовища. Крайно време е някой да почне да глобява като в нормалните страни. В Пловдив КАТ излиза само вечер!
КАТ има ,но рядко .Мое мнение е ,че МАЛОУМНИЦИТЕ които предизвикват произшествия и се мислят за безсмъртни не четат новини и не гледат телевизия.Трябва нова стратегия за по-широко известяване на такива гледки!Може би общината да постави билбордове на всички възлови кръстовища,да видят какво ги очаква.